Ιλένια Καρίζι

Η Ιλένια Καρίζι (ιταλικά: Ylenia Maria Sole Carrisi) (γεννημένη στη Ρώμη, 29 Νοεμβρίου, 1970 – εξαφάνιση Νέα Ορλεάνη, 6 Ιανουαρίου, 1994) ήταν ηθοποιός και η μεγαλύτερη κόρη των τραγουδιστών και ηθοποιών Αλ Μπάνο και Ρομίνας Πάουερ. Η Καρίζι εξαφανίστηκε κάτω από μυστηριώδεις συνθήκες μετά από μια επίσκεψή της στην Νέα Ορλεάνη της Λουιζιάνα στις 6 Ιανουαρίου του 1994. Μετά από αίτημα του πατέρα της, ανακηρύχθηκε επισήμως νεκρή τον Δεκεβρίο του 2014.

Βιογραφία
Γεννημένη στη Ρώμη, σε ηλικία μόλις 13 ετών, το 1983 πήρε μέρος μαζί με τους γονείς της, στην ιταλική ταινία "Champagne in
paradiso". Αργοτέρα θα γίνει συμπαρουσιάστρια στην ιταλική εκδοχή του τηλεπαιχνιδιού "Ο τροχός της τύχης". 
Η Ιλένια σχεδίαζε να γίνει συγγραφέας και για αυτό πήγε να σπουδάσει λογοτεχνία στο King's College του Λονδίνου.

Η εξαφάνιση

Κατά την διάρκεια των σπουδών της, άρχισε να την διασκεδάζει η ιδέα να ταξιδεύει ανά τον κόσμο μόνη της, μονάχα με ένα σακίδιο και ένα ημερολόγιό  της. Αποφάσισε να κάνει ένα διάλειμμα από τις σπουδές και επέστρεψε στην  Ιταλία, όπου πούλησε όλα τα υπάρχοντά της για να μαζέψει χρήματα για να καταφέρει να πληρώσει για το ταξίδι της. Ξεκίνησε από την Νότια Αμερική, και αφού πέρασε μερικούς μήνες στο Μπελίζ, αποφάσισε να φύγει την ημέρα μετά τα Χριστούγεννα του 1993, με λεωφορείο για την Νέα Ορλεάνη. Ο αδερφός της, Γιάρι Καρίζι αποφάσισε να κάνει έκπληξη στην αδερφή του και να την επισκεφτεί κατά την διάρκεια των εορτών. Μετέβη οδικώς στις 27 Δεκεμβρίου στο χωριό Χόπκινς, όπου είχε την πληροφορία ότι βρισκόταν η Ιλένια, και άρχισε να ψάχνει για εκείνη πόρτα-πόρτα. Κατάφερε να μάθει ότι είχε πέρασει με λεωφορείο τα σύνορα με το Μεξικό. Δυστυχώς είχε  αργήσει 24 ώρες, καθώς η Ιλένια βρισκόταν καθοδόν για την  Νέα Ορλεάνη. 

Σύμφωνα με καταθέσεις μαρτύρων, η Ιλένια έφτασε στην Νέα Ορλεάνη και κατέλυσε στο ξενοδοχείο «Le Dale», ένα κακόφημο μέρος  στην κεντρική συνοικία της πόλης όπου συγκεντρώνονταν οι άστεγοι και οι πλανόδιοι μουσικοί. Η Ιλένια δεν ήταν  όμως μόνη της, καθώς την συνόδευε ο 44χρονος έγχρωμος κορνετίστας, Αλεξάντερ Μασάκελα. Στην κατάθεσή της στην αστυνομία η ιδιοκτήτρια του ξενοδοχείου Σίντι Ντέιλ αναφέρε πως ο Μασάκελα ήταν  αυτός που πλήρωνε το δωμάτιο με πενηντοδολάρα, που πιθανώς του έδινε η Ιλένια, και ότι έφευγαν κάθε πρωί στις 10:00 και γυρνούσαν στις 18:00. Το πρωινό της 6ης Ιανουαρίου του 1994 η Ιλένια Καρίζι θα πάει στην ρεσεψιόν χαμογελώντας, φορώντας ένα μακρύ λουλουδάτο φόρεμα και ένα  τζάκετ και μουρμούρισε ένα «γεια». «Μπορεί να λείψω για κάνα  δυο μέρες» πρόσθεσε. Έφυγε αφήνοντας πίσω τα πράγματά της: το σακίδιό της, ρούχα, ταυτότητες, έγγραφα. Έκτοτε δεν την ξαναείδε κανείς.

Μαρτυρίες και έρευνες
Μετά την εξαφάνιση της Ιλένια Καρίζι, ο Μασάκελα θα θεωρηθεί υπόπτος και θα συλληφθεί από την αστυνομία της Νέας Ορλεάνης, άλλα θα αφεθεί τελικά ελευθέρος λόγω έλλειψης σοβαρών στοιχειών εις βάρος του. 

Μια παράξενη μαρτυρία ήρθε να ταράξει τα νερά. 
Το βράδυ της 6ης Ιανουαρίου,  ο Aλμπέρτ Κορντόβα, ένας φρουρός ασφάλειας στο πάρκο δίπλα στον Μισσισσιππή, είχε δει τα μεσάνυχτα μια ξανθιά κοπέλα 
με μακρύ λουλουδάτο φόρεμα και τζάκετ, να κάθεται δίπλα στην προβλήτα και να χαζεύει το ποτάμι. Της ζήτησε να απομακρυνθεί, εκείνη κούνησε το κεφάλι της, μουρμούρισε κάτι ακαταλαβίστικο («εγώ ανήκω στο νερό έτσι κι αλλιώς» ή κάτι παρόμοιο) σηκώθηκε όρθια και βούτηξε στο νερό. 
Ξαφνικά το ρεύμα δυνάμωσε και ένα μικρό πλοιάριο φάνηκε στη στροφή σηκώνοντας μικρά κύματα. Το κορίτσι πανικοβλήθηκε και άρχισε να φωνάζει 
«βοήθεια». Μια, δυο, τρεις φορές. Μετά δεν  ξαναβγήκε στην επιφάνεια. 
Η ακτοφυλακή έψαξε, αλλά δεν κατάφερε να βρει ούτε τα ρούχα της κοπέλας, ούτε το σώμα της, που μπορεί κιόλας να είχε ξεβραστεί στη θάλασσα. 
Ο φρουρός είδε την φωτογραφία της Ιλένια, όμως δεν μπορούσε να την αναγνωρίσει. Ήταν νύχτα, φορούσε γυαλιά και ήταν και 70 χρόνων. 

Το 2011 εφτάσε μια ανώνυμη μαρτυρία στο αστυνομικό τμήμα της Νέας Ορλεάνης, που έκανε λόγο ότι η Ιλένια Καρίζι ήταν ζωντανή, και ότι είχε εμφανιστεί στο Ελληνορθόδοξο μονάστηρι του Αγίου Αντώνιου, στο Φοίνιξ της Αριζόνα. 
Η πληροφορία αυτή ελεγχθήκε από τις αρχές, χωρίς ωστόσο να αποδειχθεί αληθής.

Η εξαφάνιση της Ιλένια Καρίζι ήταν ένα γεγονός που συγκλόνισε την Ιταλία, και οι γονείς της, Αλ  Μπάνο και Ρομίνα Πάουερ, έκαναν μεγάλες προσπάθειες και έρευνες για να μάθουν τι συνέβη στην Ιλένια. 
Ο Αλ Μπάνο σε μια συνέντευξή του σε ιταλικά μέσα ενημέρωσης δεχθήκε την μαρτυρία του φρουρού στο πάρκο, Αλμπέρτο Κορντόβα, ότι η κόρη του πνίγηκε στο ποταμό Μισσισιππή, ενώ η Ρομίνα Πάουερ πιστεύει ότι είναι κάπου ζωντανή, και την περιμένει να γυρίσει.

Παραπομπές

Εξωτερικοί σύνδεσμοι 
 Η  

Ιταλίδες ηθοποιοί κινηματογράφου
Ιταλίδες τηλεπαρουσιάστριες
Αγνοούμενοι